Á fjórða tug lögð af stað með flughersvélinni Flugvél danska flughersins er lögð af stað til Akureyrar með á fjórða tug viðbragðsaðila ásamt búnaði sem nýttur verður í björgunaraðgerðir . Þröngt var á þingi í Hercules vélinni sem er nú á leiðinni sinni til Akureyrar . Fimmtudagur 12. desember 2019 Auglýsing Hercules flugvél danska flughersins tók rétt í þessu á loft frá Keflavíkurflugvelli áleiðis til Akureyrar . Þetta kemur fram í tilkynningu frá Landhelgisgæslunni . Um borð eru 5 starfsmenn Landhelgisgæslunnar , þar af fjórir kafarar , um 30 björgunarsveitarmenn frá Slysavarnafélaginu Landsbjörg auk starfsmanna frá Rarik og Landsneti . Vélin flytur einnig búnað björgunarsveitanna , bíl séraðgerðasviðs Landhelgisgæslunnar og rafstrengur til að tengja varðskipið Þór við land á Dalvík . „ Landhelgisgæslan óskaði eftir aðstoð frá danska flughernum í morgun og er afar þakklát fyrir hve vel Danir brugðust við beiðninni . Meðfylgjandi myndir voru teknar örfáum mínútum fyrir brottför frá Keflavík , “ kemur fram í tilkynningunni . Hér fyrir neðan má sjá myndir sem voru teknar rétt fyrir flugtak .